న్యూఢిల్లీ : దేశీయంగా కంపెనీలు అత్యాధునిక డిజిటల్ టెక్నాలజీని వినియోగిస్తే తమ రాబడిలో 27 శాతం వరకు వృద్ధిని సాధించవచ్చని, దీని ద్వారా 84 శాతం ఉపాధి కల్పన పెరుగుతుందని అసోచామ్-డిలాయిటీ అధ్యయనం వెల్లడించింది. చిన్న, మధ్యతరహా వ్యాపార సంస్థలు విదేశీ మార్కెట్లలో అవకాశాలను కూడా డిజిటల్ టెక్నాలజీ ఆధారంగా అందుకోవచ్చని పేర్కొంది. డిజిటల్ ఇన్ఫ్రాస్ట్రక్చర్ మూలంగా టెలీ ప్రెజెన్స్లాంటి టెక్నాలజీలను వినియోగించుకునే అవకాశం ఉంటుందని, ఫలితంగా కంపెనీల వ్యయాలను ఆదా చేసుకోవచ్చని తెలిపింది. డిజిటల్ టెక్నాలజీ వినియోగం వల్ల ఉద్యోగుల సంతృప్తి పెరుగుతుందని, ఇది ఉత్పత్తి పెరుగుదలకు దారితీస్తుందని ‘డిజిటల్ ఇండియా: లక్ష కోట్ల డాలర్ల అవకాశం’’ అనే అధ్యయనంలో పేర్కొంది. దేశీయంగా వ్యాపారాన్ని సులభతరంగా నిర్వహించేందుకుగాను ప్రభుత్వం ఇబిజ్ పోర్టల్, కెవైసి, ఇతర ఇ-గవర్నెన్స్ సదుపాయాలను అందుబాటులోకి తెచ్చిందని తెలిపింది.
newdhilly : desheeyamgaa companylu atyaadhunika disital technologyni viniyogiste tama rabadilo 27 saatam varaku vruddhini saadhinchavacchani, deeni dwara 84 saatam upaadhi kalpana perugutundani asocham-deloity adhyayanam velladinchindi. chinna, madhyataraha vyapara samsthalu videshee marketlalo avakaasaalanu kuudaa disital technology aadhaaramgaa andukovachani perkondi. disital infrastracture moolamgaa tely prejenslanti technologylanu viniyoginchukune avakaasam untundani, phalitamgaa companyla vyayaalanu aadaa chesukovachani telipindi. disital technology viniyogam valla udyogula santrupti perugutundani, idhi utpatti perugudalaku daariteestundani ‘disital india: laksha kotla dalarla avakaasam’’ ane adhyayanamlo perkondi. desheeyamgaa vyaapaaraanni sulabhataramgaa nirvahinchendukugaanu prabhutvam ibiz portal, kevaisi, itara i-governens sadupaayaalanu andubaatuloki tecchindani telipindi.